Самоански Острови

:*Оваа статија е за Самоанскиот Архипелаг.  За независната држава Самоа, видете [[Самоа]]. За истоимената територијата на САД, видете [[Американска Самоа]].*

**Самоанските Острови** формираат архипелаг во Тихиот Океан. Архипелагот зазема површина од 3.030&nbsp;км2 и истиот е дел од географскиот регион Полинезија во Океанија. Самоанските Острови имаат вкупно население од околу 250.000 жители. Национален и најголем јазик на островите е самоанскиот јазик. На островите преовладува самоанската култура и самоанскиот начин на општествен живот.

Денес островите се поделени на две политички единици. Западниот дел на островите се под јурисдикција на независната држава Самоа, а источниот дел од островите е под јурисдикција на американската сојузна територија Американска Самоа. Самоанците се најбројни на островите и тие претставуваат најброен полинезиски народ во светот. Во 1768 година, источниот дел на архипелагот бил посетен од францускиот истражувач Луи Антоан де Бугенбил и тој ги именувал како **Навигаторски Острови**. Ова име било користено од мисионерите сè до 1845 година, а во официјалната европска преписка сè до 1870 година.

## Географија и клима

Самоанските Острови се наоѓаат во Тихиот Океан. Тие се дел од Полинезија во Океанија. Островите се на 800 километри оддалеченост од Фиџи, 530 километри од Тонга, 2.900 километри од Нов Зеланд и 4.000 километри од Хаваи. Поголем дел од островите се со вулканско потекло прекриени со тропска шума. Помал број од островите се корални. Највисока точка на островите е планината Силисили на островот Саваи со надморска височина од 1858 метри. На Американска Самоа највисок врв е Лата со 966 метри надморска височина.

Островите имаат тропска клима. Дождлива сезона е од ноември до април и често островите се погодени од тајфуни од декември во март.

## Политичка поделба

Во текот на 1800-те години соперништвото меѓу колонијалните империи на САД, Германија и Обединетото Кралство било на високо ниво и тоа довело до Тространата конвенција од 1899 година. Според договорот, Самоанските Острови биле поделени на два дела: Германска Самоа и Американска Самоа. Меѓународната конвенција се случила пред Првата светска војна и претходници на истата биле Вашингтонската конференција од 1887, Берлинскиот конгрес од 1889 и Англо-германскиот договор за Самоа од 1899 година. Во 1920 година Нов Зеланд ја презел власта врз Германска Самоа и управувал со островите сè до независноста на Западна Самоа во 1962 година. Западна Самоа го променила името во Самоа, а источниот дел на архипелагот и понатаму е под управа под САД познат како Американска Самоа.

* , независна држава која ги зазема западните острови од архипелагот. Државата има 2.831 километар квадратен и население од околу 185.000 жители. Од независноста во 1962 па сè до 1997 година државата била позната како Западна Самоа, а потоа го променила името во Самоа. Главен град на државата е Апија, а официјална валута е самоанска тала. Службени јазици во државата се самоански и англиски.
*, територија на САД. Територијата ги зазема источните острови од архипелагот и има вкупна површина од 199&nbsp;км2 и население од 65.000 жители. Главен град на територијата е Паго Паго, а официјална валута е американскиот долар. Службени јазици во територијата се самоанскиот и англискиот.

## Острови

### Самоа
*Уполу, население од 134,400 (2001) - најнаселен остров.
*Саваи, население од 43,142 (2006), најголем остров по површина.
*Маноно, население од 889 (2006)
*Аполима, население од 75 (2006)
*Фануатапу, ненаселен остров.
*Намуа, ненаселен остров.
*Нулопа, ненаселен остров.
*Нулуа, ненаселен остров.
*Нусаге, ненаселен остров.
*Нутеле, ненаселен остров.

### Американска Самоа
*Тутуила, население од 55,876 (2000).
*Ауну, население од 476 (2000).
*Тау, население од 873 (2000).
*Офу-Олосега, население од 289 (2000) на Офи и население од 216 (2000) на Олосега.
*Роуз ненаселен атол.
*Свејнс, население од 37 жители.

## Галерија

File:ISS012-E-23609 NASA Apolima strait between Upolu and Savai'i islands.jpg|Сателитска снимка на островите Уполу (доле) и Саваи (горе).
File:Nu'ulopa island - Samoa.jpg|Поглед кон островите Нулопа (лево) и Аполима (десно).
File:View from ferry in Apolima Strait 2009.jpg|Поглед кон Аполима (лево) и врвот на Саваи.
File:Volcano eruption Mt Matavanu - Savai'i - 1905 - photo by Thomas Andrew.jpg|Вулканска ерупција на планината Матавану во 1905.
File:Tau Cliffs.jpg|Пејзаж од Тау.
File:Alofa'aga Blowholes - Savai'i.jpg|Земјени отвори од каде се исфрла вода.
File:Nwrroseatollside320.gif|Поглед кон атолот Роуз.
File:NASA-RoseAtoll.jpg|Сателитска снимка на атолот Роуз.
File:Afono Village NPS.jpg|Село Афоно на Тутуила.
File:TutuilaFromSpace.jpg|Сателитска снимка на Тутуила.
File:Manono.JPG|Островот Маноно (центар), Аполима (лево) и врвот на Уполу (десно).
File:Aunu'u Island National National Landmark.jpg|Островот Ауну.
File:1farleftpalms.jpg|Плажа на Офу-Олосега.
File:OfuOlosega ISS002.jpg|Сателитска снимка на Офу-Олосега.
File:Fuipisia waterfall - Samoa.jpg|Водопад на Уполу.


## Наводи

## Поврзано

* Полинезија
* Самоа
* Американска Самоа
* Самоански јазик

## Надворешни врски
* Официјален туристички портал

*
Категорија:Поделени региони
Категорија:Меѓународни архипелази
Категорија:Архипелази во Тихиот Океан